Albert Marth - Wikipedia, déi fräi Enzyklopedie

# Albert Marth

### Vu Wikipedia, der fräier Enzyklopedie.

Albert Marth

Den Albert Marth ass gebuer de 5. Mee 1828 zu Kolberg, Pommern a gestuerwen de 5. August 1897 zu Heidelberg. Hie war en däitschen Astronom a Physiker.

Am Ufank studéiert de Marth Theologie un der Berliner Universitéit. Säi staarkt Interesse un Mathematik an Astronomie hunn hie zu engem Studium fir Astronomie beim Peters zu Königsberg gefouert.

Am Joer 1853 ass hien engem Ruff vum Bishop op London gefollegt, wou hien Assistent vum Hind gouf. Am Joer 1854 huet hien deem seng Nofolleg am Observatoire ugefangen.

De Marth entdeckt den 1. Mäerz 1854 de Klengplanéit (29) Amphitrite.

Vun 1855 bis 1862 gouf hie Nofolger vum Rümker Assistent vum Chevallier am Durham Observatoire, Potters Bank, England. Duerno gouf hie vum William Lassell als Observator an engem Privatobservatoire op Malta engagéiert. De Marth entdeckt ronn 600 niwweleg Objete wärend der Zäit vun 1863 bis 1865. Bis 1883 hat hie weider kleng Ustellungen, awer haaptsächlech zu London.

Am Joer 1882 war hie mat op eng Expeditioun op Kap vun der Gudden Hoffnung fir d’Venustransit ze kucken.

Am Joer 1883 kritt de Marth eng Plaz am Colonel Edward Henry Cooper's Observatoire op Markree Castle bei Sligo/Irland.

De Marth verbréngt seng lescht Joeren an Däitschland. Hie stierft den 5. August 1897 zu Heidelberg u Kribs.

Um Äerdmound ass e Krater no him benannt.

## [Änneren] Um Spaweck

- (de) [1]

Vun "http://lb.wikipedia.org../../../a/l/b/Albert_Marth_0a10.html"

Categories: Däitsch Astronomen | Däitsch Physiker | Gebuer 1828 | Gestuerwen 1897

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Esperanto
- Français
- 日本語
- Polski
- Português
- Slovenčina
- 中文